斯科普里

斯科普里（马其顿语：Скопје，罗马化：Skopje）是北马其顿个首都，也是北马其顿最大个都市，北马其顿全国总人口个三分之一居住拉斯科普里。斯科普里也是北马其顿个政治、文化、经济、学术个中心都市。

罗马帝国拉395年分为东罗马帝国搭西罗马帝国，斯库皮由首都拉垃君士坦丁堡个东罗马帝国统治。拉中世纪个早期，拜占庭搭保加利亚第一帝国争夺巴尔干地区个霸权。972年到992年期间，斯科普里是保加利亚第一帝国个首都。1282年开始，斯科普里由塞尔维亚统治。1346年，塞尔维亚帝国拿斯科普里设为首都。1392年，斯科普里被奥斯曼帝国征服，奥斯曼人称斯科普里为拉斯屈普（Üsküp）。斯科普里拉此以后被奥斯曼统治超过500年，是拉斯屈普帕夏桑扎克个首府。之后又是科索沃州个首府。拉迭段时期，市内建造了交关多著名个东方样式个建筑物。

拉1912年巴尔干战争期间，斯科普里被塞尔维亚王国征服，第一次世界大战之后，斯科普里成为新建国家塞尔维亚人、克罗埃西亚人搭斯洛维尼亚人王国（后成为南斯拉夫王国）个一部份。第二次世界大战时期，斯科普里被轴心国国家保加利亚王国军队佔领。1944年，成为南斯拉夫社会主义联邦共和国个加盟国马其顿社会主义共和国个首都。斯科普里拉第二次世界大战之后得到了急速个开发。但因1963年发生了地震，渠个发展一时停滞。1991年，斯科普里成为自南斯拉夫独立个马其顿共和国个首都。

斯科普里拉垃发达河个上流，地处连接贝尔格莱德搭雅典个巴尔干半岛南北走廊中央。斯科普里个主要产业有金属加工搭木材、纺织、皮革、印刷产业。斯科普里个产业发展除了贸易、物流、金融部门之外，也拿文化搭体育事业设为开发个重点。据2002年最新个一次人口普查，斯科普里有人口506,926人。而据2010年个两个非官方个调查，斯科普里有人口668,518人，另一数字则是491,000人。